CELEX: C2004/284/25
Language: fi
Date: 2004-11-20 00:00:00
Title: Asia C-422/04: Bundesverwaltungsgerichtin 7.7.2004 tekemällään päätöksellä esittämä ennakkoratkaisupyyntö asiassa ISIS Multimedia Net GmbH & Co. KG vastaan Saksan liittotasavalta

20.11.2004   
            
            
               FI
            
            
               Euroopan unionin virallinen lehti
            
            
               C 284/13
            
         Bundesverwaltungsgerichtin 7.7.2004 tekemällään päätöksellä esittämä ennakkoratkaisupyyntö asiassa ISIS Multimedia Net GmbH & Co. KG vastaan Saksan liittotasavalta
   (Asia C-422/04)
   (2004/C 284/25)
   Bundesverwaltungsgericht on pyytänyt 7.7.2004 tekemällään päätöksellä, joka on saapunut yhteisöjen tuomioistuimeen 4.10.2004, Euroopan yhteisöjen tuomioistuimelta ennakkoratkaisua asiassa ISIS Multimedia Net GmbH & Co. KG vastaan Saksan liittotasavalta seuraaviin kysymyksiin:
   
               1)
            
            
               Onko telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY (1) (jäljempänä toimilupadirektiivi) 11 artiklan 1 kohtaa tulkittava niin, että sen kanssa on ristiriidassa sellaisen lupamaksun kantaminen, jonka laskemisessa lähtökohdaksi on otettu kansallisen sääntelyviranomaisen yleisten hallinnollisten kustannusten kattaminen ennalta 30 vuoden ajalta?
               Jos ensimmäiseen kysymykseen vastataan myöntävästi
            
         
               2)
            
            
               Onko EY 10 artiklaa ja toimilupadirektiivin 11 artiklaa tulkittava niin, että niiden perusteella on poistettava maksupäätös, jolla on vahvistettu ensimmäisessä kysymyksessä tarkoitetut maksut ja jota ei ole riitautettu, vaikka riitauttaminen olisikin ollut mahdollista kansallisen lainsäädännön perusteella, jos kansallisessa lainsäädännössä sallitaan maksupäätöksen poistaminen, mutta ei edellytetä sitä?
            
         
      (1)  EYVL L 117, s. 15.